
	Ministru kabineta noteikumi Nr. 158 
Rīgā 2022. gada 8. martā (prot. Nr. 13  19. §)



Grozījumi Ministru kabineta 2018. gada 27. marta noteikumos Nr. 173 "Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību"

Izdoti saskaņā ar 
Sociālā uzņēmuma likuma
3. pantu, 5. panta sesto daļu, 
7. panta ceturto daļu un 
10. panta trešo daļu

Izdarīt Ministru kabineta 2018. gada 27. marta noteikumos Nr. 173 "Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību" (Latvijas Vēstnesis, 2018, 64. nr.; 2021, 27. nr.) šādus grozījumus:
[bookmark: _Hlk51924508]
1. Aizstāt noteikumu tekstā vārdus "Iedzīvotāju reģistrā" ar vārdiem "Fizisko personu reģistrā".

2. Papildināt noteikumus ar 1.6. apakšpunktu šādā redakcijā:

"1.6. prasības algoto darbinieku nodarbināšanai."

3. Papildināt noteikumus ar 3.11. apakšpunktu šādā redakcijā:

"3.11. neizmaksāto dividenžu apjoms atbilstoši ierakstiem iesniedzēja grāmatvedības reģistros – tā konta atlikums uz iesnieguma iesniegšanas dienu, kurā tiek uzkrāta informācija par neizmaksātajām dividendēm."

[bookmark: _Hlk51587826][bookmark: _Hlk51753654]4. Izteikt 5.2. apakšpunktu šādā redakcijā:

"5.2. dalībnieku sapulces lēmumu, ar kuru nolemts peļņu sadalīt tikai saimnieciskās darbības nodrošināšanai un sociālā mērķa sasniegšanai;".

5. Izteikt 5.4. apakšpunktu šādā redakcijā:

"5.4. dokumentu, kas apliecina, ka iesniedzēja izpildinstitūcijā, pārraudzības institūcijā vai konsultatīvajā institūcijā, ja tāda izveidota, ir iesaistīts mērķa grupas pārstāvis vai mērķa grupu pārstāvošas biedrības vai nodibinājuma pārstāvis, vai konkrētās jomas eksperts, kā arī norāda attiecīgās personas vārdu, uzvārdu, kontaktinformāciju un dzīvesgaitas aprakstu (CV)."

6. Papildināt 6.4. apakšpunktu aiz vārda "atalgojums" ar vārdiem "un nostrādāto stundu skaits mēnesī".

7. Izteikt 6.6. un 6.7. apakšpunktu šādā redakcijā:

"6.6. no Iekšlietu ministrijas Informācijas centra:
6.6.1. par personas atzīšanu par bāreni vai bez vecāku gādības palikušu bērnu (lēmuma numurs un datums);
6.6.2. par komercsabiedrībai piemērotajiem administratīvajiem sodiem;
6.7. no Ieslodzījuma vietu pārvaldes – par personas ievietošanu un atbrīvošanu no ieslodzījuma vietas (datums, kad persona ievietota ieslodzījuma vietā, un datums, kad persona atbrīvota no ieslodzījuma vietas)."

8. Izteikt 13.1.5. apakšpunktu šādā redakcijā:

"13.1.5. tīmekļvietnes un sociālo tīklu profilu adreses, ja iesniedzējam tādas ir izveidotas;".

9. Papildināt 13.1.8. apakšpunktu aiz vārda "grupai" ar vārdiem "vai eksperta statusam".

10. Aizstāt 17. punktā vārdu un skaitli "un 13.1.10." ar skaitļiem un vārdu "13.1.10. un 13.2.".

11. Izteikt 22.1.1. apakšpunktu šādā redakcijā:

"22.1.1. mērķa grupas nodarbinātības rādītājs darbības pārskata periodā – vismaz 50 % no visiem nodarbinātajiem, ja uzņēmumā ir līdz 10 nodarbinātajiem, vai vismaz 30 % no visiem nodarbinātajiem, kas ir ne mazāk kā pieci mērķa grupas nodarbinātie, ja uzņēmumā ir 10 nodarbinātie vai vairāk. Mērķa grupu nodarbinātos ieskaita tikai viena uzņēmuma nodarbinātības rādītājā. Nodarbinātības rādītāju aprēķina, sākot ar sesto kalendāra mēnesi pēc sociālā uzņēmuma statusa piešķiršanas mēneša;".

[bookmark: _Hlk79574052][bookmark: _Hlk92791386]12. Papildināt noteikumus ar 22.1.3. un 22.1.4. apakšpunktu šādā redakcijā:
[bookmark: _Hlk76371300]
[bookmark: _Hlk76373978][bookmark: _Hlk79573921]"22.1.3. šo noteikumu 2.1., 2.2., 2.12. un 2.13. apakšpunktā minētā persona vidēji pārskata periodā tiek nodarbināta uz laiku, kas ir ne mazāk kā 10 % no pilnas darba slodzes;
22.1.4. šo noteikumu 2.3., 2.4., 2.5., 2.6., 2.7., 2.8., 2.9., 2.10. un 2.11. apakšpunktā minētā persona vidēji pārskata periodā tiek nodarbināta uz laiku, kas ir ne mazāk kā 25 % no pilnas darba slodzes;".

13. Papildināt noteikumus ar 35. punktu šādā redakcijā:

"35. Šo noteikumu 22.1.3. un 22.1.4. apakšpunkts stājas spēkā 2022. gada 1. jūlijā."

